techiaith/cofnodycynulliad_en-cy huggingface dataset:
English: Thank you, Llywydd, and thank you to all Members who have contributed to this debate. Although what is noted in the Estyn report shows that we have a great deal to be proud of in our education system, the report, of course, also sheds light on some of the elements that we need to continue to tackle. I agree that this includes some of the issues that Heledd Fychan talked about in her contribution.
Welsh: Diolch, Llywydd, a diolch i bob Aelod sydd wedi cyfrannu at y ddadl hon. Er bod yr hyn sydd yn adroddiad Estyn yn dangos bod llawer gyda ni i fod yn falch ohono fe yn ein system addysg, mae'r adroddiad hefyd, wrth gwrs, yn taflu goleuni ar rai o'r elfennau hynny sydd yn rhaid inni barhau i ddelio â nhw. Rwy'n cytuno bod hyn yn cynnwys rhai o'r pethau a wnaeth Heledd Fychan sôn amdanyn nhw yn ei chyfraniad hi.
English: We will be supporting the Plaid amendment, which Heledd Fychan spoke about. It reflects our focus and priority as a Government, and the efforts, indeed, of the entire education workforce. She made some important points in relation to the costs of the school day. She will be aware of the work that we've been doing with partners to provide guidance to schools in relation to that, and I know that she will have welcomed the extension of the PDG access funding, both in terms of availability to all school years and the additional in-year contribution that we've been able to make as a Government to those families that are struggling this year. Laura Anne Jones made a series of important points. I agree with her that probably the key point in the report relates to the unequal burdens felt by different learners, and in particular those from a disadvantaged background. She gave a warm welcome to the statement I made in the Senedd at the end of last term in relation to the work we are doing as a Government to support those learners. She made an important point about attendance, which is very clearly highlighted as a concern in the report, and I'll be making a statement to the Senedd very soon on our approach to attendance, building on what we've learnt from a review that we've undertaken that goes beyond the data, if you like, to try and put that in its broader context. Jayne Bryant made a very important point in relation to the impact on the Welsh language.
Welsh: Byddwn ni'n cefnogi gwelliant Plaid, y soniodd Heledd Fychan amdano. Mae'n adlewyrchu ein pwyslais a'n blaenoriaeth fel Llywodraeth, ac ymdrechion y gweithlu addysg cyfan, yn wir. Gwnaeth rai pwyntiau pwysig mewn cysylltiad â chostau'r diwrnod ysgol. Bydd yn ymwybodol o'r gwaith yr ydym wedi bod yn ei wneud gyda phartneriaid i roi arweiniad i ysgolion mewn cysylltiad â hynny, a gwn y bydd wedi croesawu ymestyn cyllid mynediad y Grant Datblygu Disgyblion, o ran bod ar gael i bob blwyddyn ysgol a'r cyfraniad ychwanegol yn ystod y flwyddyn yr ydym wedi gallu ei wneud fel Llywodraeth i'r teuluoedd hynny sy'n ei chael yn anodd eleni. Gwnaeth Laura Anne Jones gyfres o bwyntiau pwysig. Rwy'n cytuno â hi fod y pwynt allweddol yn yr adroddiad, mae'n debyg, yn ymwneud â'r beichiau anghyfartal yr oedd gwahanol ddysgwyr yn eu teimlo, ac yn enwedig y rhai hynny o gefndir difreintiedig. Rhoddodd groeso cynnes i'r datganiad a wnes i yn y Senedd ddiwedd y tymor diwethaf mewn cysylltiad â'r gwaith yr ydym yn ei wneud fel Llywodraeth i gefnogi'r dysgwyr hynny. Gwnaeth bwynt pwysig am bresenoldeb, sy'n cael ei amlygu'n glir iawn yn bryder yn yr adroddiad, a byddaf yn gwneud datganiad i'r Senedd yn fuan iawn ar ein dull o ymdrin â phresenoldeb, gan adeiladu ar yr hyn yr ydym wedi'i ddysgu o adolygiad yr ydym wedi'i gynnal sy'n mynd y tu hwnt i'r data, os mynnwch chi, i geisio rhoi hynny yn ei gyd-destun ehangach. Gwnaeth Jayne Bryant bwynt pwysig iawn ynglŷn â'r effaith ar y Gymraeg.
English: The work that local authorities in parts of Wales are doing to reimmerse some of our learners who've had the experience of losing some of their Welsh during this past period is important, and I'd also like to thank partners, such as RhAG and others, who have been working with us to do our level best to decrease that detrimental impact on the language.
Welsh: Mae'r gwaith mae awdurdodau lleol mewn mannau yng Nghymru yn ei wneud i aildrochi rhai o'n dysgwyr ni sydd wedi cael y profiad o golli rywfaint ar eu Cymraeg yn y cyfnod hwn yn bwysig, a hoffwn i ddiolch hefyd i'r partneriaid, fel RhAG ac eraill, sydd wedi bod yn gweithio gyda ni i wneud ein gorau glas i leihau'r impact andwyol hynny ar yr iaith.
English: Thank you, Minister. The proposal is to agree amendment 1. Does any Member object? There are no objections, and therefore amendment 1 is agreed in accordance with Standing Order 12.36.
Welsh: Diolch i'r Gweinidog. Y cwestiwn, felly, yw: a ddylid derbyn gwelliant 1? A oes unrhyw Aelod yn gwrthwynebu gwelliant 1? Nac oes, dim gwrthwynebiad, ac felly derbynnir gwelliant 1 yn unol â Rheol Sefydlog 12.36.
English: Next, the proposal is to agree the motion as amended.
Welsh: Y cwestiwn nesaf, felly, yw: a ddylid derbyn y cynnig wedi ei ddiwygio?
English: Does any Member object? No, therefore the motion as amended as agreed.
Welsh: A oes unrhyw wrthwynebiad i dderbyn y cynnig wedi ei ddiwygio? Nac oes, felly mae'r cynnig wedi ei ddiwygio wedi ei dderbyn.
English: That brings us to voting time for the other votes this afternoon, so we'll take a short break in preparation for voting time.
Welsh: Mae hynny'n dod â ni at y cyfnod pleidleisio ar gyfer y pleidleisiau eraill, ac felly mi wnawn ni gymryd toriad byr nawr, tra'n bod ni'n paratoi ar gyfer y bleidlais yn dechnegol.
English: That brings us to voting time. The first vote this afternoon is on item 10, the LCM on the British Sign Language Bill. I call for a vote on the motion, tabled in the name of Jane Hutt. Open the vote. Close the vote. In favour 43, no abstentions and 11 against. Therefore, the motion is agreed.
Welsh: Dyma ni'n cyrraedd y cyfnod pleidleisio. Yr eitem gyntaf i bleidleisio arni yw eitem 10, a'r memorandwm cydsyniad deddfwriaethol ar Fil Iaith Arwyddion Prydain yw'r bleidlais honno. Dwi'n galw am y bleidlais ar y cynnig, a gyflwynwyd yn enw Jane Hutt. Agor y bleidlais. Cau'r bleidlais. O blaid 43, neb yn ymatal, 11 yn erbyn. Felly, mae'r cynnig wedi'i dderbyn.
English: We now move to the LCM on the Health and Care Bill, which is under item 11. I call vote a vote on the motion, tabled in the name of Eluned Morgan. Open the vote. Close the vote. In favour 43, no abstentions, 11 against. Therefore, the motion under item 11 is agreed.
Welsh: Y cynnig cydsyniad deddfwriaethol ar y Bil Iechyd a Gofal sydd nesaf - y bleidlais yn eitem 11. Dwi'n galw am bleidlais ar y cynnig, a gyflwynwyd yn enw Eluned Morgan. Agor y bleidlais. Cau'r bleidlais. O blaid 43, neb yn ymatal, 11 yn erbyn. Mae'r cynnig o dan eitem 11 wedi ei gymeradwyo.
English: We move now to item 12 - the debate on the general principles of the Welsh Tax Acts etc. (Power to Modify) Bill. I call for a vote on the motion, tabled in the name of Lesley Griffiths. Open the vote. Close the vote. In favour 27, one abstention, 26 against, and therefore the motion under item 12 is agreed.
Welsh: Eitem 12 sydd nesaf - y cynnig ar y ddadl ar egwyddorion cyffredinol Bil Deddfau Trethi Cymru etc. (Pwer i Addasu). Dwi'n galw am bleidlais ar y cynnig, a gyflwynwyd yn enw Lesley Griffiths. Agor y bleidlais. Cau'r bleidlais. O blaid 27, un yn ymatal, 26 yn erbyn, ac felly mae'r cynnig o dan eitem 12 wedi ei gymeradwyo.
English: We move to item 13 - the motion to agree the financial resolution in respect of the Welsh Tax Acts etc. (Power to Modify) Bill. I call for a vote on the motion, tabled in the name of Lesley Griffiths. Open the vote. Close the vote. In favour 27, one abstention, 26 against, and therefore the motion under item 13 is agreed.
Welsh: Eitem 13 sydd nesaf - y cynnig i gytuno ar y penderfyniad ariannol mewn perthynas â Bil Deddfau Trethi Cymru etc. (Pwer i Addasu). Dwi'n galw am bleidlais ar y cynnig, a gyflwynwyd yn enw Lesley Griffiths. Agor y bleidlais. Cau'r bleidlais. O blaid 27, un yn ymatal, 26 yn erbyn, ac felly mae'r cynnig o dan eitem 13 hefyd wedi ei gymeradwyo.
English: And that concludes voting for this afternoon.
Welsh: A dyna ni, dyna ddiwedd ar y pleidleisio am y prynhawn yma.
English: Welcome to this Plenary meeting. Before we begin, I want to set out a few points. This meeting will be held in hybrid format, with some Members in the Senedd Chamber and others joining by video-conference. All Members participating in proceedings of the Senedd, wherever they may be, will be treated equally. A Plenary meeting held using video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's meeting, and those are set out on your agenda.
Welsh: Croeso, bawb, i'r Cyfarfod Llawn y prynhawn yma. Cyn i ni ddechrau, dwi angen nodi ychydig o bwyntiau. Cynhelir y cyfarfod hwn ar ffurf hybrid, gyda rhai Aelodau yn y Siambr ac eraill yn ymuno trwy gyswllt fideo. Bydd yr holl Aelodau sy'n cymryd rhan yn y trafodion, ble bynnag y bônt, yn cael eu trin yn gyfartal. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y cyfarfod yma, ac mae'r rheini wedi eu nodi ar eich agenda chi.
English: I held a round-table meeting with the Minister for Economy, Minister for Climate Change and the Minister for Education and the Welsh Language on 7 February to discuss the outcome of the consultation on local taxes for second homes and self-catering accommodation.
Welsh: Cynhaliais gyfarfod bord gron gyda Gweinidog yr Economi, y Gweinidog Newid Hinsawdd a Gweinidog y Gymraeg ac Addysg ar 7 Chwefror i drafod canlyniad yr ymgynghoriad ar drethi lleol ar ail gartrefi a llety hunanddarpar.
English: Thank you very much, Minister, for that response. Llywydd, as the Minister is, I'm sure, already aware, the Welsh Government's proposed changes to raise the occupancy criteria to be classed as a business by 160 per cent has caused quite a stir within the tourism industry. At a time when the sector is still recovering from the financial impacts of the pandemic, such a change has caused concern amongst many accommodation providers who are nervous about the current fragility of bookings that they're experiencing and whether they will be able to reach the new threshold. Now, a recent report by the Wales Tourism Alliance, UKHospitality, and the Professional Association of Self Caterers UK has highlighted that the majority of respondents to the Welsh Government's original consultation supported aligning the rules in Wales to those proposed by Her Majesty's Revenue and Customs in England, which is a threshold of 105 days compared to the current threshold of 70. Yet, the Government has decided to pursue a threshold of 182 days, seemingly ignoring the views obtained through the original consultation, with very little reasoning provided to sector representatives as to why this is the case. Minister, why has the Welsh Government decided to pursue proposals that a large proportion of the tourism sector in Wales do not agree with? And will you urgently meet with sector representatives to ensure that any future proposals are fit for purpose? Diolch.
Welsh: Diolch yn fawr iawn am eich ymateb, Weinidog. Lywydd, fel y mae'r Gweinidog eisoes yn gwybod, rwy'n siŵr, mae newidiadau arfaethedig Llywodraeth Cymru i godi'r meini prawf defnydd ar gyfer cael eich dosbarthu'n fusnes 160 y cant wedi creu cryn dipyn o gynnwrf yn y diwydiant twristiaeth. Ar adeg pan fo'r sector yn dal i wella o effeithiau ariannol y pandemig, mae newid o'r fath wedi achosi pryder ymhlith llawer o ddarparwyr llety sy'n nerfus ynglŷn â pha mor simsan yw'r archebion a gânt ar hyn o bryd ac a fyddant yn gallu cyrraedd y trothwy newydd. Nawr, mae adroddiad diweddar gan Gynghrair Twristiaeth Cymru, UKHospitality, a Chymdeithas Broffesiynol Hunanddarparwyr y DU wedi nodi bod y rhan fwyaf o'r ymatebwyr i ymgynghoriad gwreiddiol Llywodraeth Cymru o blaid alinio'r rheolau yng Nghymru â'r rheini a gynigiwyd gan Gyllid a Thollau Ei Mawrhydi yn Lloegr, sef trothwy o 105 diwrnod o gymharu â'r trothwy presennol o 70. Fodd bynnag, mae'r Llywodraeth wedi penderfynu mynd ar drywydd trothwy o 182 diwrnod, gan anwybyddu'r safbwyntiau a gafwyd drwy'r ymgynghoriad gwreiddiol yn ôl pob golwg, heb egluro fawr ddim i gynrychiolwyr y sector pam eu bod yn gwneud hynny. Weinidog, pam y penderfynodd Llywodraeth Cymru fwrw ymlaen â chynigion nad yw cyfran fawr o'r sector twristiaeth yng Nghymru yn cytuno â hwy? Ac a wnewch chi gyfarfod ar fyrder â chynrychiolwyr y sector i sicrhau bod unrhyw gynigion yn y dyfodol yn addas i'r diben? Diolch.
English: The economy Minister announced a £1 million backing local firms fund to support the local economy across Wales to deliver more of the products and services required by the public sector. Together with a significantly increased local government settlement, this helps to create more and better jobs closer to home.
Welsh: Cyhoeddwyd cronfa cefnogi cwmnïau lleol gwerth £1 miliwn gan Weinidog yr Economi er mwyn cefnogi'r economi leol ledled Cymru i ddarparu mwy o'r cynhyrchion a'r gwasanaethau sydd eu hangen ar y sector cyhoeddus. Ynghyd â setliad llywodraeth leol sy'n sylweddol uwch, mae hyn yn helpu i greu mwy o swyddi, a swyddi gwell yn nes at adref.
English: Diolch, Weinidog. Our communities have all suffered due to the economic effects of COVID, and this has been compounded of course by the cost-of-living crisis, which is hitting our most disadvantaged areas the hardest. As well as mitigating these crises now, we also need to be ensuring that our communities are resilient enough to be able to weather any future economic storms. So now more than ever our local authorities should prioritise ambitious community wealth-building strategies, utilising procurement spend by local anchors for community benefit. Promises have been made by local authorities, such as by Neath Port Talbot in my region to regenerate its Valleys communities, but the reality on the ground shows those strategies have simply failed to deliver. Gwynedd Council's Keeping the Benefit Local strategy, which considers how best to keep money spent by the council in the local area, is certainly a model to be encouraged in South Wales West. Over the past four years, the amount of council spending staying inside the county increased from £56 million to £78 million, a rise of 39 per cent. Does the Minister agree that the Welsh Government needs to show more leadership on this, and ensure that funding and support are available to local authorities to devise and implement effective community wealth-building strategies, which will create sustainable, resilient communities, to achieve much-needed social and economic transformation?
Welsh: Diolch, Weinidog. Mae ein holl gymunedau wedi dioddef yn sgil effeithiau economaidd COVID, ac mae hyn wedi'i waethygu, wrth gwrs, gan yr argyfwng costau byw, sy'n taro ein hardaloedd mwyaf difreintiedig galetaf. Yn ogystal â lliniaru'r argyfyngau yn awr, mae angen inni hefyd sicrhau bod ein cymunedau'n ddigon cryf i allu ymdopi ag unrhyw stormydd economaidd yn y dyfodol. Felly, yn awr yn fwy nag erioed, dylai ein hawdurdodau lleol flaenoriaethu strategaethau adeiladu cyfoeth cymunedol uchelgeisiol, gan ddefnyddio gwariant caffael gan gyrff angori lleol er budd y gymuned. Mae awdurdodau lleol, fel Castell-nedd Port Talbot yn fy rhanbarth i, wedi addo adfywio eu cymunedau yn y Cymoedd, ond mae'r realiti ar lawr gwlad yn dangos bod y strategaethau hynny wedi methu cyflawni. Mae strategaeth Cadw'r Budd yn Lleol Cyngor Gwynedd, sy'n ystyried y ffordd orau o gadw arian sy'n cael ei wario gan y cyngor yn yr ardal leol, yn sicr yn fodel i'w annog yng Ngorllewin De Cymru. Dros y pedair blynedd diwethaf, mae'r swm o wariant y cyngor sy'n aros o fewn y sir wedi codi o £56 miliwn i £78 miliwn, cynnydd o 39 y cant. A yw'r Gweinidog yn cytuno bod angen i Lywodraeth Cymru ddangos mwy o arweiniad ar hyn, a sicrhau bod cyllid a chymorth ar gael i awdurdodau lleol ddyfeisio a gweithredu strategaethau adeiladu cyfoeth cymunedol effeithiol, a fydd yn creu cymunedau cynaliadwy, cryf, er mwyn cyflawni newid cymdeithasol ac economaidd mawr ei angen?
English: Now, as we plan for our economic renewal, there are huge opportunities for communities to be engaged in what this looks like and for local authorities to act as the leaders and facilitators. There are examples of this in England, in Preston, where there is an ambitious wealth-building strategy. What strategy does the Minister envisage for Wales to harness the benefit of local procurement, land use, community assets, and the variety of anchor institutions that exist throughout Wales, such as housing associations and third sector bodies? Thank you.
Welsh: Nawr, wrth inni gynllunio ar gyfer adnewyddu ein heconomi, mae cyfleoedd enfawr i gymunedau gymryd rhan yn y gwaith o benderfynu sut y gwneir hynny ac i awdurdodau lleol weithredu fel yr arweinwyr a'r hwyluswyr. Ceir enghreifftiau o hyn yn Lloegr, yn Preston, lle mae ganddynt strategaeth adeiladu cyfoeth uchelgeisiol. Pa strategaeth y mae'r Gweinidog yn ei rhagweld ar gyfer Cymru er mwyn harneisio budd caffael lleol, defnydd tir, asedau cymunedol, a'r amrywiaeth o sefydliadau angori sy'n bodoli ledled Cymru, megis cymdeithasau tai a chyrff y trydydd sector? Diolch.
English: I'm very grateful to Altaf Hussain for raising the Preston model - it's something that Welsh Government has been very interested in as we've been developing our own work on the foundational economy. And it's certainly a model that we did explore in terms of those anchor institutions - the role that the NHS has to play, the role that local authorities have to play, higher education institutions. All of those institutions that aren't going anywhere have a really important role to play in terms of the foundational economy work. And that's something that we have learned very much from the Preston model, and also the work from the Centre for Local Economic Strategies. We have, as a result of some of that thinking, supported the NHS in Wales through our foundational economy programme, to embed social value within their contract-award decisions. And in the last financial year, this resulted in over £28 million being won by businesses in Wales. So, we're absolutely using what we learned through the Preston model, but then putting, obviously, our own Welsh stamp and own Welsh emphasis on that.
Welsh: Rwy'n ddiolchgar iawn i Altaf Hussain am godi model Preston - mae'n rhywbeth sydd wedi bod o gryn ddiddordeb i Lywodraeth Cymru wrth inni ddatblygu ein gwaith ein hunain ar yr economi sylfaenol. Ac mae'n sicr yn fodel y gwnaethom ei archwilio mewn perthynas â'r sefydliadau angori hynny - y rôl sydd gan y GIG i'w chwarae, y rôl sydd gan awdurdodau lleol i'w chwarae, sefydliadau addysg uwch. Mae gan bob un o'r sefydliadau hynny nad ydynt yn mynd i unman ran bwysig iawn i'w chwarae yn y gwaith ar yr economi sylfaenol. Ac mae hynny'n rhywbeth yr ydym wedi'i ddysgu o fodel Preston, yn ogystal â'r gwaith gan y Ganolfan Strategaethau Economaidd Lleol. O ganlyniad i rywfaint o'r meddylfryd hwnnw, rydym wedi cefnogi'r GIG yng Nghymru drwy ein rhaglen economi sylfaenol, i ymgorffori gwerth cymdeithasol yn eu penderfyniadau dyfarnu contractau. Ac yn y flwyddyn ariannol ddiwethaf, arweiniodd hyn at £28 miliwn yn cael ei ddyfarnu i fusnesau yng Nghymru. Felly, rydym yn sicr yn defnyddio'r hyn a ddysgwyd gennym drwy fodel Preston, ond wedyn, yn amlwg, rhoi ein stamp Cymreig a'n pwyslais Cymreig ein hunain ar hynny.
English: Diolch, Llywydd, and good afternoon, Minister. As an avid council enthusiast, I'm sure the Minister is as equally thrilled as I am to see the local government elections next week. And, firstly, Minister, with the election cycle coming to an end, I'm sure you'd like to join me in thanking all those councillors who have been carrying out that role these last five years. It's been a challenging time for all those elected members, working with their officers and officials in delivering those really essential services over this five-year period. Councillors, as we know, are the unsung heroes oftentimes in our communities. But, moving on, Minister, how would you assess the role that the Welsh Government has played over the last five years in allowing our councils to deliver on their priorities? Thank you.
Welsh: Diolch, Lywydd, a phrynhawn da, Weinidog. Fel rhywun sy'n frwdfrydig iawn dros gynghorau, rwy'n siŵr fod y Gweinidog yr un mor falch â minnau o weld yr etholiadau llywodraeth leol yr wythnos nesaf. Ac yn gyntaf, Weinidog, gyda'r cylch etholiadol yn dod i ben, rwy'n siŵr yr hoffech ymuno â mi i ddiolch i'r holl gynghorwyr sydd wedi bod yn cyflawni'r rôl honno dros y pum mlynedd diwethaf. Mae wedi bod yn gyfnod heriol i'r holl aelodau etholedig hynny wrth iddynt weithio gyda'u swyddogion i ddarparu gwasanaethau gwirioneddol hanfodol dros y cyfnod o bum mlynedd. Cynghorwyr, fel y gwyddom, yw arwyr di-glod ein cymunedau yn aml. Ond i symud ymlaen, Weinidog, sut y byddech yn asesu'r rôl y mae Llywodraeth Cymru wedi'i chwarae dros y pum mlynedd diwethaf o ran caniatáu i'n cynghorau gyflawni eu blaenoriaethau? Diolch.
English: Thank you, Minister, and you do mention some of those regional bodies that have been set up, I think, from your point of view, to help those councils deliver on their priorities. But I do hear from councils and councillors some of the frustration about the layers of bureaucracy and the layers of governance and boards and bodies being put in place, and public services boards, regional partnership boards, regional leadership boards, and the corporate joint committees that you mentioned. And there's a number of these boards and bodies that have been set up over recent years, which actually take time and energy away from many of those front-line services delivering what residents need on the ground. So, I'm just wondering what plans you might have, or action you'll be thinking about delivering over the next term, in working with councils, to remove some of that bureaucracy and remove some of those layers, which can, at times, take up a huge amount of time and energy. You mentioned the council leaders, and it's often those council leaders who sit on all those bodies and boards away from the ranch, as it were, hearing those on-the-ground issues that they need to support and deliver on. So, what action will you be taking to cut some of that bureaucracy out of the way? Thanks.
Welsh: Diolch, Weinidog, ac rydych yn sôn am rai o'r cyrff rhanbarthol sydd wedi'u sefydlu, rwy'n credu, o'ch safbwynt chi, i helpu'r cynghorau hynny i gyflawni eu blaenoriaethau. Ond rwy'n clywed gan gynghorau a chynghorwyr am rywfaint o'r rhwystredigaeth ynghylch yr haenau o fiwrocratiaeth a'r haenau o lywodraethu a byrddau a chyrff sy'n cael eu rhoi ar waith, a byrddau gwasanaethau cyhoeddus, byrddau partneriaeth rhanbarthol, byrddau arweinyddiaeth rhanbarthol, a'r cyd-bwyllgorau corfforedig y sonioch chi amdanynt. Ac mae nifer o'r byrddau a'r cyrff hyn wedi'u sefydlu dros y blynyddoedd diwethaf ac yn mynd ag amser ac egni oddi ar lawer o'r gwasanaethau rheng flaen hynny sy'n darparu'r hyn sydd ei angen ar drigolion ar lawr gwlad. Felly, tybed pa gynlluniau a allai fod gennych, neu pa gamau y byddwch yn ystyried eu cymryd dros y tymor nesaf, wrth weithio gyda chynghorau, i gael gwared ar rywfaint o'r fiwrocratiaeth honno a chael gwared ar rai o'r haenau hynny, a all fynd â llawer iawn o amser ac egni ar brydiau. Fe sonioch chi am arweinwyr y cynghorau, ac yn aml, yr arweinwyr sy'n eistedd ar yr holl gyrff a byrddau ymhell o'r canol, fel petai, sy'n clywed y materion sy'n codi ar lawr gwlad y mae angen iddynt eu cefnogi a chymryd camau i fynd i'r afael â hwy. Felly, pa gamau y byddwch yn eu cymryd i gael gwared ar rywfaint o'r fiwrocratiaeth honno? Diolch.